Translate the text from Welsh to English.



 
Bydd canllawiau ychwanegol hefyd ar y disgresiwn fydd gan awdurdodau lleol o ran defnyddio’r premiymau.


Daw hyn yn sgil trafod ac ymgysylltu parhaus â chynghorau, cymunedau a'r diwydiant twristiaeth.


Bwriad y newidiadau treth, a fydd mewn grym o 1 Ebrill 2023 ymlaen, yw datblygu marchnad dai decach a sicrhau bod perchnogion yn gwneud cyfraniad teg i'r cymunedau lle maent yn berchen ar gartrefi neu’n rhedeg busnesau. Mae'r newidiadau'n dangos yn gliriach bod yr eiddo dan sylw yn cael ei osod yn rheolaidd fel rhan o fusnes llety gwyliau dilys.


Mae'r meini prawf ar gyfer penderfynu bod llety hunanddarpar yn atebol i dalu ardrethi annomestig yn hytrach na'r dreth gyngor yn cael eu cynyddu. Yn hytrach na chael ei osod am o leiaf 70 diwrnod mewn unrhyw gyfnod o 12 mis, bydd gofyn i’r eiddo gael ei osod am o leiaf 182 diwrnod.


Bydd y newid a gyhoeddir heddiw yn golygu y bydd dau gategori arall o eiddo yn cael eu heithrio o'r premiymau treth gyngor os nad ydyn nhw'n bodloni'r meini prawf gosod mwyach. Bydd hyn yn berthnasol i bob eiddo sy'n cael ei gyfyngu gan amodau cynllunio sy'n golygu mai dim ond fel llety gwyliau tymor byr y gellir ei ddefnyddio, neu sy’n ei atal rhag cael ei ddefnyddio fel prif breswylfa rhywun.


Mae canllawiau wedi'u diweddaru, sy’n cael eu hanfon at awdurdodau lleol er mwyn  ymgynghori arnynt, hefyd yn cadarnhau'r disgresiwn sydd ar gael pe bai llety gwyliau’n methu â bodloni'r meini prawf gosod newydd.


Bwriad y cam hwn yw sicrhau bod y newidiadau a wneir yn cael eu gwneud mewn ffordd mor deg â phosibl, gan sicrhau cydbwysedd rhwng anghenion cymunedau sydd â nifer fawr o ail gartrefi a llety gwyliau fel rhan o sector twristiaeth cynaliadwy.


Fel rhan o'r Cytundeb Cydweithio gyda Phlaid Cymru, mae Llywodraeth Cymru wedi ymrwymo i weithredu ar unwaith i fynd i'r afael ag effaith ail gartrefi a thai anfforddiadwy mewn cymunedau ledled Cymru, gan ddefnyddio'r systemau cynllunio, eiddo a threthiant.


Dywedodd Rebecca Evans, y Gweinidog Cyllid a Llywodraeth Leol:



> Rwy’n cydnabod teimladau cryfion darparwyr llety hunanddarpar yn eu hymateb i’r newidiadau i'r meini prawf gosod, ac rwyf wedi gwrando ar y sylwadau gan fusnesau unigol a chyrff sy'n cynrychioli'r diwydiant. Bydd y newidiadau hyn yn rhoi mwy o hyblygrwydd i awdurdodau lleol a byddant yn sicrhau bod perchnogion eiddo yn gwneud cyfraniad teg i’r cymunedau lle mae ganddyn nhw gartrefi neu lle maen nhw’n rhedeg busnesau.


Dywedodd yr Aelod Dynodedig, Sian Gwenllian AS:



> Trwy weithio gyda'n gilydd yn drawsbleidiol yn y Senedd, rydyn ni wedi gallu gweithredu'n gyflym i ddechrau mynd i'r afael â hen anghyfiawnderau a methiannau'r farchnad yn y system dai sy'n cael effaith ar gymunedau ledled Cymru. Ein nod yw sicrhau bod mwy o dai ar gael i bobl leol eu rhentu a'u prynu, a’u bod yn fwy fforddiadwy. Mae’r cyhoeddiad heddiw yn gam synhwyrol i'w gymryd er mwyn sicrhau bod y pecyn o fesurau rydyn ni'n ei gyflwyno yn gallu cael ei weithredu mewn ffordd mor effeithiol â phosib – i wneud y gwahaniaeth mwyaf posib i bobl a chymunedau gan liniaru unrhyw ganlyniadau anfwriadol yr un pryd.


Mae nifer o eithriadau eisoes bremiymau’r dreth gyngor.  Er enghraifft, ni ellir codi premiwm ar eiddo sy'n destun amod cynllunio sy'n ei atal rhag cael ei feddiannu am gyfnod parhaus o o leiaf 28 diwrnod mewn unrhyw gyfnod o flwyddyn.







Translation:


 
There will also be additional guidance on the discretion local authorities will have in the application of the premiums.


It follows ongoing discussion and engagement with councils, communities and the tourism industry.


The tax changes, which will be in place from 1 April 2023, are intended to develop a fairer housing market and ensure owners make a fair contribution to the communities in which they own homes or run businesses. The changes provide a clearer demonstration that the properties concerned are being let regularly as part of genuine holiday accommodation businesses.


The criteria for self\-catering accommodation being liable for non\-domestic rates instead of council tax is increasing from being let for at least 70 days in any 12‑month period to being let for at least 182 days.


The change announced today will mean two further categories of property will be exempt from council tax premiums if they no longer meet the letting criteria. It will apply to all properties that are restricted by planning conditions which mean that they can only be used as short\-term holiday lets or which prevent them from being used as someone’s main residence.


Updated guidance being issued to local authorities for consultation also confirms the discretion available in the event that holiday lets fail to meet the new letting criteria.


The move is intended to ensure the changes being taken forward are made as fairly as possible and strike the balance between the needs of communities with large numbers of second homes and holiday lets as part of a sustainable tourism sector.


As part of the Cooperation Agreement with Plaid Cymru, the Welsh Government is committed to taking immediate action to address the impact of second homes and unaffordable housing in communities across Wales, using the planning, property and taxation systems.


Rebecca Evans, Minister for Finance and Local Government, said:



> I recognise the strength of feeling among self\-catering operators in response to the changes to the letting criteria, and I have listened to the representations from individual businesses and industry representative bodies. These changes will give more flexibility to local authorities and will ensure that the contribution property owners make to the communities where they have homes or run businesses is fair.


Designated Member Sian Gwenllian MS said:



> By working together on a cross\-party basis in in the Senedd, we have been able to act quickly to begin to address longstanding injustices and market failures in the housing system that have an impact on communities across Wales. Our aim is to increase the availability and affordability of housing for local people to rent and to buy. Today’s announcement is a sensible step to take to ensure that the package of measures we are taking forward can be implemented as effectively as possible – to make the biggest difference to people and communities whilst mitigating any unintended consequences.


There are a number of existing exceptions from the council tax premiums. For example, properties which are subject to a planning condition preventing occupation for a continuous period of at least 28 days in any one\-year period cannot be charged a premium.